Tenismanul Gabi Adrian Boitan, al doilea favorit, s-a calificat în semifinalele turneului ITF de la Bucureşti, Ioana Cup, organizat de TC Herăstrău şi dotat cu premii totale de 15.000 de dolari, după ce l-a învins, vineri, pe francezul Florent Bax, cu 6-2, 6-2.
Boitan va juca în penultimul act contra bulgarului Piotr Nesterov, care a împiedicat o semifinală românească prin victoria în faţa lui Ioan Alexandru Chiriţă, cu 4-6, 6-3, 6-1.
Boitan şi Chiriţă au fost adversari sâmbătă în finala altui turneu ITF de la Bucureşti, Boitan câştigând cu 6-7 (5/7), 6-0, 6-2.
Rezultatele de vineri:
simplu, sferturi
Elliot Benchetrit (Maroc) - Guy den Heijer (Olanda) 6-2. 6-1
Ilia Beloborodko (Ucraina) - Mario Gonzalez Fernandez (Spania) 3-6, 7-5, 7-6 (8/6)
Ioan Alexandru Chiriţă - Piotr Nesterov (Bulgaria/N.5) 4-6, 6-3, 6-1
Gabi Adrian Boitan (N.2) - Florent Bax (Franţa/N.7) 6-2, 6-2
dublu, semifinale
Simone Agostini/Matteo De Vincentis (Italia/N.3) - Bogdan Pavel/Dan Alexandru Tomescu (N.1) 6-3, 6-1
Piotr Nesterov (Bulgaria)/Ilia Sniţari (R. Moldova/N.2) - Finn Bass (Marea Britanie)/Florent Bax (Franţa/N.4) 7-6 (7/4), 2-6, 10-7